ဂေါစရရုပ်

ဂေါစရရုပ် သည် စက္ခုဝိညာဏ် စ ​သော ပဉ္စဝိညာဏ်တို့၏ ကျက်စားရာ အာရုံမျိုးကို ဆိုလိုသည်။ ဂေါစရရုပ် (၄) မျိုး ရှိ၏။ ၎င်းတို့မှာ (၁) ရူပါရုံ − အဆင်း၊ (၂) သဒ္ဒါရုံ − အသံ၊ (၃) ဂန္ဓာရုံ − အနံ့၊ (၄) ရသာရုံ − အချို၊ အချဉ် စသော အရသာမျိုး တို့ဖြစ်ကြသည်။ ဖောဋ္ဌဗ္ဗာရုံ ကျန်ရှိသည်မှာ မဟာဘုတ်ကြီးလေးပါး ပါဝင်ပြီးဖြစ်၍ ကျန်ရှိလေသည်။ ပထဝီဖောဋ္ဌဗ္ဗ၊ တေဇောဖောဋ္ဌဗ္ဗ၊ ဝါယောဖောဋ္ဌဗ္ဗ ဟူ၍ ဖောဋ္ဌဗ္ဗာရုံ သုံးပါးပင် ရှိ၏။ ဤဖောဋ္ဌဗ္ဗာရုံကို ထည့်လျှင် ဂေါစရရုပ်ငါးပါး ဖြစ်၏။ ထိုငါးပါးတို့တွင် ရူပါရုံသည် စက္ခု ၏ အာရုံ ဖြစ်သည်။ သဒ္ဒါရုံသည် သောတ၏ အာရုံဖြစ်သည်။ ဂန္ဓာရုံသည် ဃာန၏ အာရုံ ဖြစ်သည်။ ရသာရုံသည် ဇိဝှါ၏ အာရုံ ဖြစ်သည်။ ဖောဋ္ဌဗ္ဗာရုံသည် ကာယ၏ အာရုံ ဖြစ်သည်။ ကိုးကား Category:ဝိပဿနာ